Mallard Trevor; Davis KelvinMIHISPEAKER: I now call on the senior Māori member to deliver a mihi.Hon KELVIN DAVIS (Minister for Māori Crown Relations: Te Arawhiti): Tēnei te nihinihi tēnei te tupua tau rori ana ki te whare o Uenuku e here ki reira te ihi te wehi te mana te tapu. Ko te kī kei runga taupokongia atu ki te pū ki te wānanga ki a tātou e hui nei. Ka tau ko te tangikura kia ākina ake ki te iwi nui kia tau ki runga ki a tātou tēnei te nihinihi tēnei te nahanaha tūturu o Whiti kia whakamaua kia tina.(Tina)Haumi e hui e tāiki e.E te Māngai o te Whare tēnei taku mihi tuatahi ki a koe nāu nei i whakapūaretia tō tātou huihuinga i runga i ngā kupu karakia nāu nei i honotia te rangi ki te whenua te whenua ki te rangi nā reira tēnā rā koe. Tēnā hoki koe nā te Kāwana-Tianara i whakamanahia tō tūranga nā reira e mihi kau ana ki a koe mō tēnā tūranga. E tika ana kia hura tātou ki te wāhi ngaro ō tātou tini mate ngā mate nā tātou katoa i pīkaungia ki roto i tēnei Whare. Haere ngā mate haere. Ko tōku hoa a Rudy Taylor tētahi. I tērā wiki kua tukuna atu ki te kōpū o te whenua nā reira Rudy me te tini te mano e takoto ana kei runga i ngā marae maha puta noa i te motu. Haere e ngā mate haere haere atu rā.Engari rātou ki a rātou te hunga wairua. Kua hoki mai ki a tātou ngā kanohi ora me ngā kaupapa kei mua i a tātou.Tuatahi māku e mihi kau atu ki te Pirimia tēnā rā koe e te Rt Hon Jacinda Ardern kourua ko the Hon Grant Robertson te Pirimia me te Pirimia Tuarua. Kua kōrero te motu. Nā rātou i whakatau ko kourua ngā kaiwhakahaere o te motu o te Kāwanatanga nō reira mihi kau ana ki a kourua. Ka whakawhiti ahau ki te āpitihanga ki te tumuaki o Te Rōpū Nahinara the Hon Judith Collins tēnā rā koe me tō kāhui mema e tautokongia ana ki a koe.E te tuakana e Shane mihi kau ana ki a koe nāu nei i whiwhingia te Tumuaki Tuarua o Te Pāti Nahinara. Kua whakamanahia e koe ō iwi ō hapū o Te Kapotai o Ngāti Wai nā reira tēnā rā koe mō tēnā tūranga.Ka huri atu ki ōku whanaunga kei roto i Te Paati Māori. E Rāwiri tēnā rā koe e te tuahine Debbie tēnā rā kourua. Kua kōrero hoki Te Ao Māori—kei konei hei hāpai hei akiaki ai i ngā kaupapa Māori o te motu. Ko koutou ko mātou hoki e kawe ana i tēnā kaupapa nā reira tēnā rā kourua.Ki a koe e te tumuaki o Te Rōpū ACT David Seymour. Tēnā rā koe kua puawai tō pāti tō rōpū nā reira e mihi kau ana ki a koe. Mahara ake ahau i mua ake nāu nei i mea mai ki ahau tō tino hiahia kia tupu ake tō pāti nāu nei i tinanahia tērā moemoeā anō. Nā reira tēnā rā koe.E te hoa the Hon James Shaw me te tuahine the Hon Marama Davidson tēnā rā kourua ngā kaiarahi o Te Rōpū Kākariki kua puawai hoki tō kourua rōpū nā reira e mihi kau ana ki a koutou.Me ngā mihi hoki ki ngā Minita o mua the Hon Eugenie Sage the Hon Julie Anne Genter tēnā rā kourua mō ngā mahi nā kourua i mahingia i te Pāremata o mua. Nā reira ngā mema hou huri rauna tēnā koutou.Ki tō mātou pāti ko Te Rōpū Reipa tēnā rā koutou ngā mema hōu. Mihi kau ana ki a koutou i whakawhānuitia tēnei Kāwanatanga tēnā rā koutou ngā mema o te kāhui Māori o Te Rōpū Reipa—he mahi nui kei mua i a tātou hei kawe ai i ngā moemoeā ngā whakaaro ngā hiahia o te iwi Māori nā reira mihi kau ana ki a koutou me ngā Minita o te Kāhui Matua. Tēnā rā tātou ōku hoa Minita Māori a Peeni Henare Willie Jackson Nanaia Mahuta Kiritapu Allen Meka Whaitiri tēnei tōku mihi ki a koutou. He mahi nui hoki kei mua i a tātou. Nā reira ngā āpiha o tēnei Whare tēnā rā koutou mō ngā mahi ka mahingia koutou i ngā tau e toru kei mua i a tātou. E mihi kau ana kia koutou mō ērā mahi ka mahingia koutou.Nā reira ka nui ōku mihi. Huri rauna i tō tātou Whare—e te Māngai o te Whare tēnei ahau mihi kau ana ki a tātou katoa i runga i te tūmanako ka mahi tika tātou ka mahi tātou i runga i te tika me te pono mō tō tātou motu whānui o Aotearoa nō reira huri rauna tēnā koutou tēnā koutou tēnā tātou katoa.[I summon guidance. I summon the great unknown. The house of Uenuku shakes with fury. A house of power of fear of strength of the sacred. It is said that we can bring forth the enlightened wisdom from those above. The heart mourns the multitudes who have gone to the great beyond as we seek guidance and direction today. Let it be for all time. We are united.Mr Speaker I would firstly like to thank you for opening our session with a prayer you have connected heaven to the earth the earth to heaven. Thank you. I would also like to congratulate you on being confirmed to your current position by the Governor-General. Congratulations to you on the appointment.It is appropriate that I acknowledge the multitudes who reside in the hidden realm those who shouldered many in this House. Go in peace. My friend Rudy Taylor was one. Last week we returned him to the womb of the land and so I acknowledge Rudy and those who are lying on the many marae throughout the country. To those who we have lost rest in peace.I will leave the dead to themselves and bring my speech back to us the living and the many important tasks we have in front of us.Firstly I would like to congratulate the Prime Minister the Rt Hon Jacinda Ardern and the Deputy Prime Minister the Hon Grant Robertson. The country has spoken. The people have decided that you two will lead the country and our Government. Congratulations to you both.I cross the floor to acknowledge the leader of the National Party the Hon Judith Collins and your caucus that stands behind you.To my relation Shane I would like to congratulate you on your election as deputy leader of the National Party. You have brought great honour to your tribes and your sub-tribes of Te Kapotai and Ngāti Wai. Congratulations on your appointment.I turn to my relations in the Māori Party. Rawiri Debbie congratulations to you both. The Māori world has also spoken—you have been elected to work and advocate for Māori issues of the country. We too endeavour in the pursuit of that goal. Congratulations again.To the leader of the ACT Party David Seymour congratulations on the fruition of your party. I remember a while back we spoke and you told me about your strong desire to grow your party and you have made that desire a reality. Well done.To my friends the Hon James Shaw and the Hon Marama Davidson congratulations to you both the co-leaders of the Green Party as you have also grown your party. Well done.I would also like to acknowledge the previous Ministers the Hon Eugenie Sage and the Hon Julie Anne Genter. Thank you for your hard work in the previous Parliament. To all of the new members congratulations.To my own party to the Labour Party congratulations to the new members. I would like to thank you for expanding the size of this Government I would like to thank the members of the Māori caucus of the Labour Party—there is much work to be done to fulfil the hopes the dreams and the needs of Māori. I would also like to congratulate the Ministers of Cabinet. To my Māori Minister colleagues Peeni Henare Willie Jackson Nanaia Mahuta Kiritapu Allan Meka Whaitiri I congratulate you all. There is much work to be done.Finally to the officials of this House I would like to thank you for the hard work that you will be doing over the next three years.I will leave my thanks there. To everyone in this House to the Speaker I congratulate you all and hope that we can conduct ourselves with respect and integrity for the betterment of everyone in our country. To each and every one of you thank you thank you thank you.]WaiataMr Speaker if I could just break into English for a second. You might have noticed that I stepped to the side here to sing that waiata. When I had the privilege of giving the first mihi in the last Parliament my mother rang me afterwards and said she had heard me. I said How did it go Mum?" and she said "Oh that was good son. But next time step away from the microphone because the whole country heard how flat you sound."Nā reira huri rauna tēnā tātou katoa. SPEAKER: On that basis I will now—no I'm unmuting my own mike in order to keep the quality of the sound of the Parliament. Members the House will now wait for the summons to attend on Her Excellency the Governor-General."